

**Polisi Diogelu Data Grŵp PCYDDS**

**Mae'r ddogfen hon ar gael yn Gymraeg ac yn Saesneg | This document is available in Welsh and English**

Cynnwys

[1. Datganiad polisi 3](#_Toc203485566)

[2. Ynglŷn â'r polisi hwn 3](#_Toc203485567)

[3. Diffiniad o dermau diogelu data 4](#_Toc203485568)

[4. Egwyddorion diogelu data 5](#_Toc203485569)

[5. Prosesu teg a chyfreithlon 5](#_Toc203485570)

[6. Prosesu at ddibenion cyfyngedig 6](#_Toc203485571)

[7. Hysbysu gwrthychau data 7](#_Toc203485572)

[8. Hawliau gwrthrychau data 7](#_Toc203485574)

[9. Buddiannau Cyfreithlon 8](#_Toc203485575)

[10. Diogelwch data 8](#_Toc203485576)

[11. Trosglwyddo data personol i wlad y tu allan i'r AEE 9](#_Toc203485577)

[12. Datgelu a rhannu gwybodaeth bersonol 10](#_Toc203485578)

[13. Delio â cheisiadau mynediad gwrthrych 11](#_Toc203485579)

[14. Marchnata uniongyrchol 11](#_Toc203485580)

[15. Plant 11](#_Toc203485581)

16. Cofnod o Weithgarwch Prosesu………………………………………………………………………12 [17 Newidiadau i'r polisi hwn. 12](#_Toc203485582)

# Datganiad polisi

Mae gan bawb hawliau o ran sut y caiff eu data personol eu trin. Yn ystod ei weithgareddau, bydd Grŵp PCYDDS a Phrifysgol Cymru yn casglu, storio a phrosesu data personol am ei staff, myfyrwyr, cyflenwyr a thrydydd partïon eraill, ac rydym yn cydnabod y bydd trin y data hyn mewn modd cywir a chyfreithlon yn cynnal hyder yn y sefydliad.

Mae'r polisi yn ymdrin â systemau a ddatblygwyd neu a gomisiynwyd gan Grŵp PCYDDS, unrhyw systemau neu ddata sydd ynghlwm wrth ddata neu rwydweithiau ffôn Grŵp PCYDDS, systemau a reolir gan Grŵp PCYDDS neu sy'n dal data'r Brifysgol, data y mae gan Grŵp PCYDDS yr hawliau drostynt o ran eiddo deallusol, data a ddarperir i systemau a reolir gan 3ydd parti, gan gynnwys systemau megis AI cynhyrchiol, data y mae PCYDDS yn rheolydd data neu'n brosesydd data arnynt neu gyfathrebiadau electronig a anfonir gan PCYDDS.

Mae'n rhaid i ddefnyddwyr data gydymffurfio â'r polisi hwn wrth brosesu data personol ar ran Grŵp PCYDDS. Gall unrhyw achos o dorri'r polisi hwn arwain at gamau disgyblu.

# Ynglŷn â'r polisi hwn

Mae'r mathau o ddata personol y gall fod gofyn i Grŵp PCYDDS eu trin yn cynnwys, ymhlith pethau eraill, wybodaeth am fyfyrwyr a staff cyfredol, blaenorol a darpar fyfyrwyr ac eraill yr ydym yn cyfathrebu â nhw. Mae'r data personol, y gellir eu cadw ar bapur neu ar gyfrifiadur neu gyfryngau eraill, yn ddarostyngedig i fesurau diogelu cyfreithiol penodol a bennir yn Neddf Diogelu Data 2018 ("y Ddeddf") fel y'i diwygiwyd a’r Rheoliad Cyffredinol ar Ddiogelu Data 2018 ("GDPR yr UE"), gweler isod.

GDPR yr UE yw'r gyfraith sy'n nodi'r gofynion ar gyfer diogelu data personol yn yr UE. Yn dilyn ymadawiad y DU o'r UE, o 1Ionawr 2021 ymlaen, mabwysiadwyd gofynion GDPR yr UE yng nghyfreithiau'r DU, gan greu 'GDPR y DU'. Bydd GDPR yr UE yn parhau’n berthnasol i ddata a gasglwyd ac a brosesir cyn 31Rhagfyr 2020 ac i ddata trigolion yr UE o hynny allan. Bydd data trigolion y DU, a gesglir ar ôl 1Ionawr 2021, yn ddarostyngedig i GDPR y DU. Gan fod fersiynau'r UE a'r DU o'r GDPR cyd-fynd ar hyn o bryd, bydd datganiadau sy'n cyfeirio at y 'GDPR' yn cynnwys y ddwy gyfundrefn.

Mae'r polisi hwn ac unrhyw ddogfennau eraill y cyfeirir atynt ynddo yn nodi ar ba sail y byddwn yn prosesu unrhyw ddata personol a gasglwn gan wrthrychau data, neu a ddarperir i ni gan wrthrychau data neu ffynonellau eraill.

Nid yw'r polisi hwn yn rhan o gontract cyflogaeth unrhyw weithiwr a gellir ei ddiwygio ar unrhyw adeg fel y bo gofyn o dan y gyfraith.

Mae'r polisi hwn yn nodi rheolau ar ddiogelu data a'r amodau cyfreithiol y mae'n rhaid eu bodloni pan fyddwn yn cael, trin, prosesu, trosglwyddo a storio data personol.

Mae Swyddog Diogelu Data Grŵp PCYDDS yn gyfrifol am sicrhau cydymffurfiaeth â'r Ddeddf a'r polisi hwn. Deiliad y swydd honno ar hyn o bryd yw Paul Osborne foi@pcydds.ac.uk . Dylid cyfeirio unrhyw gwestiynau am weithrediad y polisi hwn neu unrhyw bryderon nad yw'r polisi wedi'i ddilyn, i ddechrau, at Swyddog Diogelu Data Grŵp PCYDDS.

# Diffiniad o dermau diogelu data

**Caniatâd**: cytundeb y mae'n rhaid ei roi'n wirfoddol, yn benodol, yn wybodus ac yn arwydd diamwys o ddymuniadau'r Gwrthrych Data lle maent, trwy ddatganiad neu drwy weithred gadarnhaol glir, yn arwyddo cytundeb â Phrosesu Data Personol sy'n ymwneud â nhw. **Data** yw gwybodaeth sy'n cael ei storio'n electronig, ar gyfrifiadur, neu mewn rhai systemau ffeilio ar bapur.

**Gwrthrychau Data,** at ddibenion y polisi hwn, mae’r rhain yn cynnwys yr holl unigolion byw yr ydym yn cadw data personol amdanynt. Nid oes angen i wrthrych data fod yn ddinesydd neu'n breswylydd yn y DU. Mae gan bob gwrthrych data hawliau cyfreithiol mewn perthynas â'u gwybodaeth bersonol.

**Data Personol** yw data sy'n ymwneud ag unigolyn byw y gellir ei nodi o'r data hwnnw (neu o'r data hwnnw a gwybodaeth arall yn ein meddiant). Gall data personol fod yn ffeithiol (er enghraifft, enw, cyfeiriad neu ddyddiad geni) neu gall fod yn farn am y person hwnnw, ei weithredoedd a'i ymddygiad.

**Rheolwyr Data** yw'r bobl neu'r sefydliadau sy'n pennu'r dibenion ar eu cyfer, a'r modd y mae unrhyw ddata personol yn cael eu prosesu. Maent yn gyfrifol am sefydlu arferion a pholisïau yn unol â'r Ddeddf. PCYDDS yw'r rheolydd data cofrestredig at ddibenion y polisi hwn. **Defnyddwyr Data** yw’r rhai ymhlith ein gweithwyr, y mae eu gwaith yn cynnwys prosesu data personol. Rhaid i ddefnyddwyr data ddiogelu'r data y maent yn eu trin yn unol â'r polisi diogelu data hwn ac unrhyw weithdrefnau diogelwch data perthnasol bob amser.

Mae **Proseswyr Data** yn cynnwys unrhyw berson neu sefydliad nad yw'n ddefnyddiwr data sy'n prosesu data personol ar ein rhan ac yn ôl ein cyfarwyddiadau. Mae gweithwyr rheolwyr data wedi'u heithrio o'r diffiniad hwn ond gallai gynnwys cyflenwyr sy'n trin data personol ar ran y Grŵp.

**Buddiant Cyfreithlon** yw'r gofyniad i brosesu data personol er mwyn cyflawni tasgau sy'n gysylltiedig â'n gweithgareddau busnes er enghraifft: at ddibenion marchnata uniongyrchol, neu atal twyll

**Achos o Dorri Rheolau Data Personol**: unrhyw weithred neu hepgoriad sy'n peryglu diogelwch, cyfrinachedd, uniondeb neu argaeledd Data Personol neu'r mesurau diogelu ffisegol, technegol, gweinyddol neu sefydliadol yr ydym ni neu ein darparwyr gwasanaeth trydydd parti yn eu rhoi ar waith i'w diogelu. Mae colli Data Personol, neu gael mynediad atynt, eu datgelu neu eu caffael heb ganiatâd, yn Achos o Dorri Rheolau Data Personol.

**Hysbysiad Preifatrwydd:** O dan ddeddfau diogelu data rhaid i'r Rheolydd Data ddarparu gwybodaeth fanwl, benodol i'r Gwrthrych Data am sut a pham mae eu data personol yn cael eu prosesu (gan gynnwys hunaniaeth y Rheolydd Data a'r Swyddog Diogelu Data, sut a pham y bydd y Brifysgol yn defnyddio, prosesu, datgelu, diogelu a chadw'r data personol hynny). Rhaid darparu’r wybodaeth hon trwy Hysbysiadau Preifatrwydd priodol.

**Prosesu** yw unrhyw weithgarwch sy'n cynnwys defnyddio'r data. Mae'n cynnwys casglu, cofnodi neu ddal y data, neu gynnal unrhyw weithrediad neu set o weithrediadau ar y data gan gynnwys eu trefnu, eu diwygio, eu hadalw, eu defnyddio, eu datgelu, eu dileu neu eu dinistrio. Mae prosesu hefyd yn cynnwys trosglwyddo data personol i drydydd partïon.

**Data Categori Arbennig** yw data personol sy'n datgelu tarddiad hiliol neu ethnig, barn wleidyddol, cred grefyddol neu athronyddol, aelodaeth undeb llafur, data genetig, data biometrig at ddibenion adnabod unigolyn mewn modd unigryw, data sy'n ymwneud ag iechyd corfforol neu feddyliol (gan gynnwys anableddau) neu fywyd rhywiol neu gyfeiriadedd rhywiol.

# Egwyddorion diogelu data

Rhaid i unrhyw un sy'n prosesu data personol gydymffurfio â'r egwyddorion diogelu data canlynol. Mae'r rhain yn darparu bod yn rhaid i ddata personol fod:

* 1. Wedi'u prosesu'n deg ac yn gyfreithlon, ac mewn modd tryloyw
	2. Wedi’u prosesu at ddibenion cyfyngedig ac mewn ffordd briodol.
	3. Yn ddigonol, yn berthnasol ac nid yn ormodol at y diben.
	4. Yn gywir a bod data anghywir yn cael eu cywiro neu eu dileu yn ddi-oed
	5. Heb eu cadw'n hirach nag y bo angen at y diben.
	6. Wedi’u prosesu yn unol â hawliau gwrthrychau data ac wedi'u diogelu rhag eu colli, eu dinistrio neu ddifrod damweiniol.
	7. Wedi'u cadw'n ddiogel**.**

# Prosesu teg a chyfreithlon

* 1. Nid bwriad y Ddeddf yw atal prosesu data personol, ond sicrhau ei bod yn cael ei wneud yn deg a heb effeithio'n andwyol ar hawliau'r gwrthrych data.
	2. Er mwyn prosesu data personol yn gyfreithlon, rhaid iddynt gael eu prosesu ar un o'r seiliau cyfreithiol a nodir yn GDPR y DU. Mae'r rhain yn cynnwys, ymhlith pethau eraill, Caniatâd y gwrthrych data i'w prosesu, neu fod angen y prosesu ar gyfer cyflawni contract gyda'r gwrthrych data, er mwyn cydymffurfio â rhwymedigaeth gyfreithiol y mae'r rheolydd data yn ddarostyngedig iddo, neu ar gyfer budd cyfreithlon y rheolydd data neu'r parti y datgelir y data iddo. Pan fydd data categori arbennig yn cael ei brosesu, rhaid bodloni amodau ychwanegol. Wrth brosesu data personol yn rheolwyr data wrth gynnal ein busnes, byddwn yn sicrhau bodlonir y gofynion hynny.

# Prosesu at ddibenion cyfyngedig

* 1. Yn ystod ein busnes, efallai y byddwn yn casglu a phrosesu'r data personol a nodir mewn hysbysiad preifatrwydd. Rhaid i Hysbysiadau Preifatrwydd fod yn gryno, yn dryloyw, yn ddealladwy, yn hawdd eu cyrraedd, ac mewn iaith glir a plaen fel y gall Gwrthrych Data eu deall yn hawdd. Gall hyn gynnwys data a dderbyniwn yn uniongyrchol gan wrthrych data (er enghraifft, trwy lenwi ffurflenni neu drwy ohebu â ni drwy'r post, dros y ffôn, drwy’r e-bost neu fel arall) a data a dderbyniwn o ffynonellau eraill (gan gynnwys, er enghraifft, bartneriaid busnes, isgontractwyr mewn gwasanaethau technegol, talu a chyflenwi, asiantaethau cyfeiriadau credyd ac eraill).
	2. Byddwn ond yn prosesu data personol at y dibenion penodol a nodir yn yr hysbysiad preifatrwydd, at unrhyw ddibenion eraill a ganiateir yn benodol gan y Ddeddf. Byddwn yn hysbysu'r dibenion hynny i'r gwrthrych data pan fyddwn yn casglu'r data am y tro cyntaf neu gyn gynted â phosibl wedi hynny.

# Hysbysu gwrthrychau data

* 1. Os ydym yn casglu data personol yn uniongyrchol gan wrthrychau data, byddwn yn eu hysbysu am y canlynol:
	2. At ba ddiben neu ddibenion yr ydym yn bwriadu prosesu'r data personol hynny.
	3. Y mathau o drydydd partïon, os o gwbl, y byddwn yn rhannu â nhw neu y byddwn yn datgelu'r data personol hynny iddynt.
	4. Y modd, os o gwbl, y gall gwrthrychau data gyfyngu ar ddefnyddio a datgelu eu data personol gennym.
	5. Os ydym yn derbyn data personol am wrthrych data o ffynonellau eraill, byddwn yn darparu'r wybodaeth hon i'r gwrthrych data cyn gynted ag y bo modd wedi hynny.
	6. Byddwn hefyd yn hysbysu gwrthrychau data yr ydym yn eu prosesu mai ni yw'r rheolydd data mewn perthynas â'r data hwnnw, a phwy yw Swyddog Diogelu Data Grŵp PCYDDS.

# 7.7 Dylid darparu Hysbysiadau Preifatrwydd adeg casglu data personol ac yn ddelfrydol, trwy'r un cyfrwng. Dylid hysbysu'r Gwrthrych Data am unrhyw newid mewn Hysbysiad Preifatrwydd. O ystyried lefel yr ymgysylltiad â phartïon a diwydiannau allanol a'r ystod o fentrau y mae'r grŵp yn ymwneud â nhw, efallai y bydd angen adolygu a rheoli hyn yn rheolaidd.

# Hawliau gwrthrychau data

* 1. Mae gan unigolion nifer o hawliau mewn perthynas â'u data personol. Gallant ei gwneud yn ofynnol i'r sefydliad:
* gywiro data anghywir;
* peidio â phrosesu neu ddileu data nad oes eu hangen mwyach at ddibenion prosesu;
* peidio â phrosesu neu ddileu data os yw buddiannau'r unigolyn yn drech na sail gyfreithlon y sefydliad dros brosesu’r data (lle mae'r sefydliad yn dibynnu ar ei fuddiannau cyfreithlon fel rheswm dros brosesu data);
* peidio â phrosesu neu ddileu data os yw'r prosesu'n anghyfreithlon; a
* pheidio â phrosesu data am gyfnod os yw'r data yn anghywir neu os oes anghydfod ynghylch a yw buddiannau'r unigolyn yn drech na sail gyfreithlon y sefydliad dros brosesu data.
* cael ac ailddefnyddio eu data personol neu drefnu eu bod yn cael eu trosglwyddo ar fformat strwythuredig, a ddefnyddir yn gyffredin ac y gellir ei ddarllen gan beiriant, i reolydd data arall
	1. Er mwyn gofyn i Grŵp PCYDDS gymryd unrhyw un o'r camau hyn, dylai'r unigolyn anfon y cais i foi@pcydds.ac.uk.

9. Buddiannau Cyfreithlon

9.1 Gall y Brifysgol ddefnyddio eich data personol pan fydd eu hangen i gynnal ein busnes a dilyn ein buddiannau cyfreithlon.

9.2 Bydd y Brifysgol bob amser yn cydbwyso ein buddiannau cyfreithlon a'r angen i brosesu'r data personol o ran buddiannau, hawliau a rhyddid yr unigolyn gan ystyried unrhyw amgylchiadau penodol.

# 9.3 Ni fyddwn yn defnyddio eich data personol ar gyfer gweithgareddau pan fydd yr effaith arnoch yn drech na’n buddiannau cyfreithlon (oni bai fod gennym eich caniatâd neu fod gofyn neu ganiatâd fel arall i ni wneud hynny dan y gyfraith)

# 10. Diogelwch data

* 1. Byddwn yn cymryd mesurau diogelwch priodol yn erbyn prosesu data personol yn anghyfreithlon neu heb ganiatâd, ac yn erbyn colli data personol neu ddifrodi data personol yn ddamweiniol. Pan fydd Swyddog Diogelu Data Grŵp PCYDDS o'r farn bod risg i breifatrwydd gwrthrychau data mewn perthynas ag unrhyw bolisi, proses neu brosiect arfaethedig Grŵp PCYDDS, bydd Grŵp PCYDDS yn cynnal asesiad effaith ar ddiogelu data sy'n cynnwys, ymhlith pethau eraill, diben y gweithgaredd, risgiau a mesurau sydd i'w rhoi ar waith i liniaru unrhyw risgiau posibl.
	2. Byddwn yn rhoi gweithdrefnau a thechnolegau ar waith (gan gynnwys amgryptio a defnyddio ffugenwau) i gynnal diogelwch yr holl ddata personol rhwng adeg eu casglu ac adeg eu dinistrio. Trosglwyddir data personol yn i brosesydd data dim yn unig ar yr amod eu bod yn cytuno i gydymffurfio â'r gweithdrefnau a'r polisïau hynny, neu os ydynt yn rhoi mesurau digonol ar waith eu hunain ac sy'n cael eu cymeradwyo gan Swyddog Diogelu Data Grŵp y Brifysgol.
	3. Byddwn yn cynnal diogelwch data trwy ddiogelu cyfrinachedd, uniondeb ac argaeledd y data personol, a ddiffinnir yn y modd hwn:
	4. Mae cyfrinachedd yn golygu mai dim ond pobl sydd wedi'u hawdurdodi i ddefnyddio'r data a gaiff fynediad iddynt.
	5. Mae uniondeb yn golygu y dylai data personol fod yn gywir ac yn addas at y diben y maent yn cael eu prosesu ar ei gyfer.
	6. Mae argaeledd yn golygu y dylai defnyddwyr awdurdodedig allu cael mynediad at y data os oes ei angen arnynt at ddibenion awdurdodedig. Felly, dylid storio data personol ar system gyfrifiadurol ganolog y Brifysgol a chyfrifiaduron personol y gweithwyr hynny sydd wedi'u hawdurdodi gan uwch reolwyr ("unigolion awdurdodedig") i gael mynediad i'r wybodaeth honno. Yn yr achos eithriadol y bydd angen i unigolion awdurdodedig gadw data categori arbennig a data personol ar gyfrifiaduron personol, gliniaduron, llechi neu unrhyw ddyfais arall y tu allan i'r Brifysgol. Caiff yr holl ddata hyn eu hamgryptio
	7. Mae gweithdrefnau diogelwch yn cynnwys:
		1. Rheolaethau mynediad. Dylid rhoi gwybod i Reolwr Llinell am unrhyw ddieithryn a welir mewn mannau lle mae mynediad wedi’i reoli.
		2. Desgiau a chypyrddau y gellir eu cloi yn ddiogel. Dylid cadw desgiau a chypyrddau dan glo os ydynt yn cynnwys gwybodaeth gyfrinachol o unrhyw fath. (Ystyrir gwybodaeth bersonol yn gyfrinachol bob tro.)
		3. Dulliau gwaredu. Dylid rhwygo neu waredu dogfennau papur yn unol â pholisi y Brifysgol ar wastraff cyfrinachol a'r Polisi Rheoli Cofnodion. Dylid dinistrio dyfeisiau storio digidol yn ffisegol pan nad oes eu hangen mwyach.
		4. Cyfarpar. Rhaid i ddefnyddwyr data sicrhau nad yw monitorau unigol yn dangos gwybodaeth gyfrinachol i bobl sy'n mynd heibio a'u bod yn allgofnodi o'u cyfrifiadur pan gaiff ei adael heb oruchwyliaeth.
	8. Dan GDPR y DU rhaid i Reolwyr roi gwybod am unrhyw achos o Dorri Rheolau Data Personol i'r Comisiynydd Gwybodaeth ac, mewn rhai achosion, i'r Gwrthrych Data.
	9. Rydym wedi rhoi gweithdrefnau ar waith i ymdrin ag unrhyw Amheuaeth o Dorri Rheolau Data Personol a byddwn yn rhoi gwybod i’r Gwrthrych Data a/neu'r Comisiynydd Gwybodaeth pan fydd gofyn dan y gyfraith i ni wneud hynny.
	10. Dylid rhoi gwybod am bob achos o dorri’r rheolau ar unwaith i Swyddog Diogelu Data Grŵp PCYDDS yn foi@pcydds.ac.uk. Dylid cadw'r holl dystiolaeth sy'n ymwneud â'r achos posibl o Dorri Rheolau Data Personol er mwyn galluogi Swyddog Diogelu Data Grŵp PCYDDS i gynnal ymchwiliad ac adrodd, pan fu’n briodol, wrth y Comisiynydd Gwybodaeth ac Uwch Arweinwyr Grŵp PCYDDS.

#  11. Trosglwyddo data personol i wlad y tu allan i'r AEE

* 1. Gallwn drosglwyddo unrhyw ddata personol sydd gennym i wlad y tu allan i'r Ardal Economaidd Ewropeaidd ("AEE"), ar yr amod bod un o'r amodau canlynol yn berthnasol:

 11.1.1Mae'r wlad y mae'r data personol yn cael eu trosglwyddo iddi yn sicrhau lefel ddigonol o ddiogelwch ar gyfer hawliau a rhyddid y gwrthychau data

 fel y cydnabyddir yn norm Diogelu Data y DU a GDPR y DU

* + 1. Mae'r gwrthrych data wedi rhoi ei ganiatâd penodol i'r trosglwyddiad.
		2. Mae angen y trosglwyddiad ar gyfer un o'r seiliau cyfreithiol a nodir yn GDPR y DU, gan gynnwys, ymhlith pethau eraill, perfformiad contract rhwng Grŵp PCYDDS a'r gwrthrych data, neu i ddiogelu buddiannau hanfodol y gwrthrych data.
		3. Mae'r trosglwyddiad yn ofyniad cyfreithiol ar sail budd cyhoeddus pwysig neu ar gyfer sefydlu, arfer neu amddiffyn hawliadau cyfreithiol.
		4. Mae'r trosglwyddiad wedi ei awdurdodi gan yr awdurdod diogelu data perthnasol lle rydym wedi darparu diogelwch digonol mewn perthynas â diogelu preifatrwydd y gwrthrychau data, eu hawliau a'u rhyddid sylfaenol, ac arfer eu hawliau.
	1. Yn ddarostyngedig i'r gofynion yng nghymal 10 uchod, gall data personol sydd gennym hefyd gael eu prosesu gan staff sy'n gweithredu y tu allan i'r AEE ac sy'n gweithio i ni neu i un o'n cyflenwyr. Efallai y bydd staff, ymhlith pethau eraill, yn ymwneud â chyflawni contractau gyda'r gwrthrych data, prosesu manylion talu a darparu gwasanaethau cymorth.

# 12. Datgelu a rhannu gwybodaeth bersonol

* 1. Efallai y byddwn yn rhannu’r data personol sydd gennym ag unrhyw aelod o Grŵp PCYDDS. Efallai y byddwn hefyd yn datgelu’r data personol sydd gennym i drydydd partïon:
	2. Os byddwn yn gwerthu neu'n prynu unrhyw fusnes neu asedau, yn yr achos hwnnw gallwn ddatgelu’r data personol sydd gennym i'r darpar werthwr neu brynwr busnes neu asedau o'r fath.
	3. Os caiff ein holl asedau neu’r rhan fwyaf o'n hasedau eu caffael gan drydydd parti, yn yr achos hwnnw bydd data personol sydd gennym yn un o'r asedau a drosglwyddir.
	4. Efallai y byddwn hefyd yn datgelu data personol neu ddata categori arbennig os ydym o dan ddyletswydd gyfreithiol i ddatgelu neu rannu data personol gwrthrych data er mwyn cydymffurfio ag unrhyw rwymedigaeth gyfreithiol, neu er mwyn gorfodi neu ddefnyddio unrhyw gontract gyda'r gwrthrych data neu gytundebau eraill; neu i amddiffyn ein hawliau, eiddo, neu ddiogelwch ein gweithwyr, cwsmeriaid, neu eraill. Mae hyn yn cynnwys cyfnewid gwybodaeth â chwmnïau a sefydliadau eraill at ddibenion amddiffyn rhag twyll a lleihau risg credyd.
	5. Efallai y byddwn hefyd yn rhannu data personol sydd gennym â thrydydd partïon dethol ond yn amodol ar y mesurau diogelu yn y polisi hwn ac yn GDPR y DU.

# 13. Delio â cheisiadau mynediad gwrthrych

13.1 Mae gan unigolion yr hawl i gael mynediad at eu data personol a gedwir gan y Brifysgol drwy gais mynediad gwrthrych

13.1 (a) Gall unrhyw unigolyn sy'n dymuno arfer yr hawl hon ofyn am fynediad i'w ddata personol naill ai'n ysgrifenedig neu ar lafar. Dylai pob ymgeisydd lenwi'r ffurflen Cais Mynediad Gwrthrych yn [UWTSD-SAR-form-Feb-2021-(Eng) (4).docx (live.com)](https://view.officeapps.live.com/op/view.aspx?src=https%3A%2F%2Fwww.uwtsd.ac.uk%2Fsites%2Fdefault%2Ffiles%2F2024-01%2FUWTSD-SAR-form-Feb-2021-%2528Eng%2529%2520%25284%2529.docx&wdOrigin=BROWSELINK) a chyflwyno hon i foi@pcydds.ac.uk

 13.1 (b) Rhaid i'r ceisiwr ei gwneud yn glir eu bod yn gofyn am eu gwybodaeth eu hunain.

13.2 Byddwn yn gwirio pwy yw’r gwrthrych data sy'n gofyn am fynediad, er enghraifft: pasbort neu drwydded yrru.

 13.3 Cydymffurfir ag unrhyw geisiadau mynediad gwrthrych o fewn un mis calendr ar ôl derbyn y cais.

 13.4 O dan amgylchiadau eithriadol a phan fo angen ymateb i gais cymhleth, neu nifer o geisiadau gan wrthrych data, efallai y bydd angen ymestyn y dyddiad ymateb hyd at ddau fis arall. Dan yr amgylchiadau hyn, byddwn yn hysbysu'r unigolyn o fewn mis ar ôl derbyn eu cais;

# 14. Marchnata uniongyrchol

Rydym yn ddarostyngedig i reolau a chyfreithiau preifatrwydd penodol wrth farchnata i'n myfyrwyr, cyn-fyfyrwyr a chwsmeriaid. Mae angen caniatâd ymlaen llaw Gwrthrych Data ar gyfer marchnata uniongyrchol electronig (er enghraifft, trwy’r e-bost, neges destun neu alwadau awtomataidd). Mae'r eithriad cyfyngedig ar gyfer cwsmeriaid presennol sef "optio i mewn meddal" yn caniatáu inni anfon negeseuon testun neu negeseuon e-bost atynt os ydym wedi cael manylion cyswllt yn ystod ein perthynas â nhw; ein bod yn marchnata cynhyrchion neu wasanaethau tebyg iddynt; ac rydym wedi rhoi cyfle iddynt optio allan o negeseuon e-bost marchnata gennym ni pan gasglwyd eu manylion gennym i ddechrau ac ym mhob neges ddilynol yr ydym wedi'i hanfon atynt.

# 15. Plant

15.1 Mae'r cyfyngiadau canlynol yn berthnasol i brosesu gwybodaeth bersonol sy'n ymwneud â phlant:

15.1.1 Mae angen caniatâd rhieni ar wasanaethau ar-lein a gynigir yn uniongyrchol i blant.

15.1.2 Rhaid i unrhyw wybodaeth a ddarperir i blentyn mewn perthynas â'u hawliau yn wrthrych data fod yn gryno, yn dryloyw, yn ddealladwy ac yn hawdd, gan ddefnyddio iaith glir a phlaen.

15.1.3 Mae angen amddiffyniad penodol ar gyfer defnyddio data plant ar gyfer marchnata neu ar gyfer proffilio.

Dylid hysbysu'r Swyddog Diogelu Data os ystyrir unrhyw un o'r gweithgareddau uchod.

16. Cofnod o Weithgarwch Prosesu

Mae gan y Brifysgol gofnod o weithgarwch prosesu ("ROPA") sy'n cofnodi'r ffordd y mae'r Brifysgol yn prosesu data personol ei myfyrwyr a'i staff. Mae'r ROPA ar gael yn [Diogelu Data | Prifysgol Cymru Y Drindod Dewi Sant (pcydds.ac.uk)](https://www.uwtsd.ac.uk/about/governance-and-management/corporate-governance/data-protection)

# 17 Newidiadau i'r polisi hwn.

 Mae Grŵp PCYDDS a Phrifysgol Cymru yn cadw'r hawl i newid y polisi hwn yn

 unrhyw bryd gyda chymeradwyaeth yr Uwch Dîm Arweinyddiaeth. Pan fo’n briodol, byddwn yn hysbysu gwrthrychau data o'r newidiadau hynny drwy'r post neu’r e-bost.

## Rheolaeth Fersiwn Dogfen

|  |  |  |  |
| --- | --- | --- | --- |
| Rhif Fersiwn: | Rheswm dros y newid: | Awdur: | Dyddiad y newid: |
| 1.1 | Diweddariad Adolygiad Polisi | PO | 02.04.20 |
| 1.2 | Diweddariad Adolygiad Polisi | PO | 08.10.21 |
|  | Ystyriwyd yn OLT ac APT – 02.11.21. |  |  |
|  1.3  |  Adolygiad polisi a'i ddiweddariad  | PO | 16.04.24 |
|  1.4 | Polisi wedi'i gymeradwyo gan UDA - 5 Tachwedd 2024 |  |  |

(Dylai hyn gynnwys taith y polisi trwy strwythur y Pwyllgor).

## Awdur(on) y polisi: Paul Osborne Teitl y Swydd... SDD Grŵp PCYDDS Statws cyfredol y Polisi: Cymeradwy

**A yw'r Polisi yn berthnasol i:** AB ac AU

**Dyddiad yn effeithiol o**: 5 / 11 / 2024

**Dyddiad adolygu polisi:** 16 / 4 / 2024

**Polisi wedi'i adolygu a'i ddiweddaru**: 5 / 11 / 2024 (cymeradwyaeth gan UDA)

**Adolygiad nesaf yn ddyledus:** 4 / 11 / 2025

**I'w gyhoeddi:** ar Wefannau AB ac AU / Mewnrwydi AB ac AU.

*Cymeradwyaeth*

*Bydd y polisi yn cael ei ystyried a'i gymeradwyo'n ffurfiol yn unol â Thelerau Gorchwyl y Pwyllgor a amlinellir yn y Llawlyfr Ansawdd Academaidd.*

*Os yw'r polisi yn effeithio ar staff, dylid gofyn am gyngor gan AD ar y dechrau i ganfod a oes angen ymgynghori yn JCC. Bydd AD hefyd yn darparu cyngor ar y cam mwyaf priodol i ymgynghori â JCC ac ar a oes angen cymeradwyaeth gan y Cyngor*

*Rhaid i BOB polisi a gyflwynir i'w gymeradwyo gynnwys gydag ef fersiwn wedi’i gwblhau o’r isod:*

* [*Asesiad o’r Effaith ar Gydraddoldeb a’r Gymraeg*](https://uowtsd.sharepoint.com/corporate-services/Shared%20Documents/Policies%20%26%20Strategies/Guidance%20and%20Templates/1.3.%20UWTSD%20Equality%20Impact%20Assessment%20-%20Oct%202017.dotx)*.*
* *Asesiad Effaith Sefydliadol Asesiad o’r Effaith ar Breifatrwydd*

*Cyn eu cyflwyno i'r pwyllgor, gofynnir i awduron ymgynghori â'r Tîm Polisi a Chynllunio a fydd yn gwirio bod y ddogfen yn cydymffurfio â gofynion y Brifysgol. Bydd y Tîm Polisi a Chynllunio yn cwblhau'r adran isod.*

### I'w gwblhau gan y Tîm Polisi a Chynllunio

*Ticiwch i gadarnhau'r canlynol:*

*Mae Asesiad Effaith sefydliadol wedi'i gwblhau ☒*

*Mae’r Asesiad o’r Effaith ar Gydraddoldeb a'r Gymraeg wedi'i gwblhau ☒*

*Mae PIA wedi ei gwblhau ☒*

*Materion y mae angen eu hystyried gan y pwyllgor cymeradwyo: Dim*

